VENDIM
Nr. 41, datë 5.10.2022

PËR SHFUQIZIMIN E VENDIMIT TË KËSHILLIT MBIKËQYRËS TË BANKËS SË SHQIPËRISË NR. 49, DATË 5.8.2020, “PËR MIRATIMIN E MBYLLJES SË FAZUAR TË AKTIVITETIT TË NDËRMJETËSIMIT TË INVESTIMIT TË PERSONAVE FIZIKË NË BONO THESARI NËPËRMJET BANKËS SË SHQIPËRISË”, DHE PËR MIRATIMIN E DISA NDRYSHIMEVE NË VENDIMIN E KËSHILLIT MBIKËQYRËS TË BANKËS SË SHQIPËRISË NR. 33, DATË 6.7.2022, “PËR MIRATIMIN E DISA NDRYSHIMEVE NË RREGULLOREN, ‘PËR FUNKSIONIMIN E SISTEMIT QENDROR TË REGJISTRIMIT DHE SHLYERJES SË TITUJVE (AFISAR)’”

Në bazë dhe për zbatim të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar; të nenit 113, pikat 1 dhe 3 të Kodit të Procedurave Administrative të Republikës së Shqipërisë, miratuar me ligjin nr. 44, datë 30.4.2015, me propozimin e Departamentit të Operacioneve Monetare, Këshilli Mbikëqyrës i Bankës së Shqipërisë 

VENDOSI:

1. Të shfuqizohet vendimi i Këshillit Mbikëqyrës të Bankës së Shqipërisë nr. 49, datë 5.8.2020, “Për miratimin e mbylljes së fazuar të aktivitetit të ndërmjetësimit të investimit të personave fizikë në bono thesari nëpërmjet Bankës së Shqipërisë”.
2. Në vendimin e Këshillit Mbikëqyrës të Bankës së Shqipërisë nr. 33, datë 6.7.2022, “Për miratimin e disa ndryshimeve në rregulloren ‘Për funksionimin e sistemit qendror të regjistrimit dhe shlyerjes së titujve (AFISaR)’”, bëhen ndryshimet e mëposhtme:
a) Në pikën 1, shkronjat “a”, “b”, nënpika ii, “e”, nënpika “i”, “g” dhe “k” shfuqizohen;
b) Pika 2 shfuqizohet.
3. Ngarkohen Departamenti i Operacioneve Monetare, Departamenti i Emisionit dhe Departamenti i Teknologjisë së Informacionit të Bankës së Shqipërisë për ndjekjen e zbatimit të këtij vendimi.
4. Ngarkohet Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi menjëherë dhe botohet në Fletoren Zyrtare.

